stanford-oval/wikipedia huggingface dataset:
Koharu Kusumi
Diskografia

| --- | --- |
 Albumit Morning Musumessa Rainbow 7  7.5 fuyu fuyu Morning Musume. Mini!  Sexy 8 Beat  Platinum 9 Disc  10 MY ME (Mukana vain singleissä Kimagure Princess, Shouganai Yume oibito ja Nanchatte Renai.) Singlet Morning Musumessa Iroppoi jirettai  Chokkan 2 – nogashita sakana wa ōkii zo!  Sexy Boy ~Soyokaze ni Yorisotte~  Ambitious! Yashinteki de ii jan  Aruiteru  Egao YES Nude  Kanashimi Twilight  Onna ni Sachi Are  Mikan  Resonant Blue  Pepper Keibu  Naichau Kamo  Shōganai Yume oibito  Nanchatte Renai  Kimagure Princess :  Soolosinglet Koi ka na (12. heinäkuuta 2006)  Balalaika (25. lokakuuta 2006)  Happy (2. toukokuuta 2007)  Chance! (7. marraskuuta 2007)  Papan Cake  Happy Happy Sunday  Gamusharara  SanSan GoGo Sooloalbumit Mitsuboshi (29. helmikuuta 2007)  Kirarin Land (19. joulukuuta 2007)  Kirari to fuyu (17. joulukuuta 2008)  Best Kirari
Santeri Kinnunen

| Santeri Kinnunen> Henkilötiedot |
| --- | --- |
Koko nimi:  Santeri Karl-Henrik Kinnunen
Syntynyt: 20. elokuuta 1969 (ikä 55) Helsinki
Ammatti:  näyttelijä
Puoliso:  Aara Tahkokallio
Näyttelijä
Aktiivisena:  1986–
Merkittävät roolit:  Allu (Häräntappoase) Useita rooleja (Vintiöt) Vesa Rajala (Esa ja Vesa – auringonlaskun ratsastajat) Peni Turhapuro (Johtaja Uuno Turhapuro – pisnismies) Seppo Sorjonen (Elämä lyhyt, Rytkönen pitkä), (Hurmaava joukkoitsemurha) & (Kymmenen riivinrautaa) Santtu Luoto (Kotirauha)
Aiheesta muualla
IMDb 
Elonet
Santeri Karl-Henrik Kinnunen (s. 20. elokuuta 1969 Helsinki) on suomalainen näyttelijä. Suurimman osan urastaan Helsingin kaupunginteatterissa tehnyt Kinnunen on näytellyt myös lukuisissa elokuva- ja televisiotuotannoissa, kuten Häräntappoase ja Veturimiehet heiluttaa.
Ura

Kinnunen aloitti vuonna 1987 Teatterikorkeakoulun, josta hän valmistui 1991. Hän on näytellyt KOM-teatterissa vuosina 1990 ja 1991, Suomen Kansallisteatterissa 1991 ja 1992 sekä Helsingin kaupunginteatterissa vuodesta 1992.
Kinnunen on näytellyt monissa elokuvissa, kuten Hurmaava joukkoitsemurha, Esa ja Vesa – auringonlaskun ratsastajat ja Yöjuna. Lisäksi hän on antanut äänensä moniin animaatioelokuviin.
Televisiossa Kinnunen on ollut mukana useissa viihdeohjelmissa ja draamasarjoissa. Hänen tunnetuimpia sketsisarjojaan ovat Vintiöt ja Vintiöt ten years after. Kinnusen myöhempiin televisiosarjoihin kuuluvat muun muassa M/S Romantic (2019) ja Mädät omenat (2021).
Kinnunen juonsi vuoden 1999 Jussi-gaalan, sekä vuosina 2001–2004 televisio-ohjelmaa Kuutamolla. Kinnunen on julkaissut myös studioalbumin Aallonmurtaja, joka julkaistiin 1994.
Kinnunen ohjasi esikoisohjauksenaan Komediateatteri Arenan näytelmän Spede ja kumppanit eli tarina miehistä, jotka tunsivat Uuno Turhapuron. Alun perin Ere Kokkosen oli määrä ohjata näytelmä, mutta työ jäi kesken Kokkosen kuoltua syksyllä 2008.
Kinnusen vanhemmat ovat näyttelijät Heikki Kinnunen ja Rose-Marie Precht. Hänen velipuolensa Paavo Kinnunen ja sisarpuolensa Vilma Kinnunen ovat myös näyttelijöitä. Santeri Kinnusen puoliso on tuottaja Aara Tahkokallio, pariskunnalla on yksi poika.
Valikoitu filmografia > Elokuvat

| Vuosi | Elokuva / TV-elokuva | Rooli |
| --- | --- | --- |
| 1984 | Uppotukki | Pekka |
| 1986 | Harmagedon | poika juhlissa |
| 1987 | Lain ulkopuolella | koulupoika |
| 1988 | Uimataidoton | Räyhäri |
| 1989 | 1249 km | osapuolen isäntä |
| 1989 | Mahtava mies | Sakari |
| 1989 | Talvisota | sotamies |
| 1990 | Hyväntekijä | Punapää |
| 1990 | 1943 elokuu | Paavo Lahtinen |
| 1990 | 95 oktaania | Pekka |
| 1992 | Hamlet |  |
| 1992 | Veturimiehet heiluttaa | Hapa |
| 1992 | Vääpeli Körmy ja etelän hetelmät | Alikersantti Sulonen |
| 1993 | Romanovin kivet | Tony |
| 1994 | Iron Horsemen |  |
| 1994 | Esa ja Vesa – auringonlaskun ratsastajat | Vesa Rajala |
| 1994 | Kesäyön unelma | Demetrius |
| 1996 | Isältä pojalle | Sakari "Jämä" Lehtinen |
| 1996 | Yöjuna | Ari Nykänen |
| 1996 | Elämä lyhyt, Rytkönen pitkä | Seppo Sorjonen |
| 1997 | Vääpeli Körmy ja kahtesti laukeava | Alikersantti Hönö |
| 1998 | Johtaja Uuno Turhapuro – pisnismies | Peni Turhapuro |
| 2000 | Hurmaava joukkoitsemurha | Seppo Sorjonen / kertoja |
| 2001 | Ponterosa | perheenisä |
| 2002 | Kymmenen riivinrautaa | Seppo Sorjonen |
| 2003 | Kohtalon kirja | Luutnantti Grönvall |
| 2003 | Beatlehem | Ekku Perttula |
| 2004 | Joensuun Elli | Kolin Martikainen |
| 2004 | Vares – yksityisetsivä | Touko Reiman |
| 2004 | Tyhjää ilman Tahvoa | Tahvo "Tasse" Tuominen |
| 2004 | Uuno Turhapuro – This Is My Life | Peni Turhapuro (arkistokuva-materiaalia) |
| 2005 | Onnen varjot | Mikko |
| 2006 | Matti | reportteri lentokentällä |
| 2007 | Tässä lepää Aino Koski | Olavi |
| 2008 | Jungle of Dreams | Romu |
| 2009 | Rööperi | Teukka |
| 2010 | Sisko tahtoisin jäädä | Esa |
| 2011 | Kotirauha | Santtu Luoto |
| 2019 | Olen suomalainen | Eino Viheriävaara |
Valikoitu filmografia > Televisiosarjat

| Vuosi | Sarja | Rooli |
| --- | --- | --- |
| 1982 | Alpo ja Jussi |  |
| 1989 | Häräntappoase | Allu |
| 1990 | Wiisikko  |  |
| 1991 | Sketsofrenia |  |
| 1991 | Siivotaan, siivotaan |  |
| 1992 | Isänmaan kaikuja |  |
| 1992 | Hynttyyt yhteen | Kimi |
| 1994 | Blondi tuli taloon | Pave |
| 1994 | Mikset sä soita | Wille Takala |
| 1994–1995 | Vintiöt | useita rooleja |
| 1996 | Peltiheikit | Mikki |
| 1996 | Nortia | Sakari ”Jämä” Lehtinen |
| 1997 | Trabant express | useita rooleja |
| 1998 | Pappia kyydissä | Kari Erkkilä |
| 1999 | Muodollisesti pätevä | ohjaaja |
| 1999 | Tunteen palo | Liitu |
| 1999 | Jussi-Gaala 1999 | juontaja |
| 2000 | Pertsa ja Kilu | Konstaapeli Hietanen |
| 2000 | Isänmaan toivot | Jokinen |
| 2001–2004 | Kuutamolla | juontaja |
| 2002 | Thilia Thalia | erotuomari |
| 2002 | Tummien vesien tulkit | Sami Kallio |
| 2003 | Vintiöt – Ten Years After | useita rooleja |
| 2003 | Sänky | Ismo |
| 2014 | Kiiltokuvia | Juha ”Stigu” Stenius |
| 2017 | Syke | Sakke |
| 2018 | Keisari Aarnio | kansanedustaja Toikkanen |
| 2019 | M/S Romantic | Veli |
| 2019 | Sorjonen | Juha-Matti Ilves |
| 2021 | Sisäilmaa | Lanttulonkero-mies |
| 2021 | Mädät omenat | Gösta Lundsten |
| 2021 | Häräntappoase | Pekka |
| 2022 | Transport | Esko Ahvonen |
Aiheesta muualla

Santeri Kinnunen Elonetissä.
Santeri Kinnunen Internet Movie Databasessa. (englanniksi)
Kirsten Dunst

| Kirsten Dunst |
| --- | --- |
 Kirsten Dunst Cannesin elo­kuva­juhlilla vuonna 2016.
Henkilötiedot
Koko nimi:  Kirsten Caroline Dunst
Syntynyt: 30. huhtikuuta 1982 (ikä 42) Point Pleasant, New Jersey, Yhdysvallat
Ammatti:  malli, näyttelijä
Puoliso:  Jesse Plemons (2016–)
Lapset:  2
Näyttelijä
Aktiivisena:  1989–
Merkittävät roolit:   Veren vangit  Anna palaa!  Hämähäkkimies  Melancholia 
Palkinnot
 Cannesin elo­kuva­juhlien paras nais­näyttelijä   2011 Melancholia 
Aiheesta muualla
IMDb 
Elonet
AllMovie
Svensk Filmdatabas
Kirsten Caroline Dunst (s. 30. huhtikuuta 1982 Point Pleasant, New Jersey, Yhdysvallat) on amerikan­saksalainen näyttelijä ja malli. Dunst aloitti uransa lapsi­näyttelijänä ja hänen tunnetuimpia elo­kuviaan ovat Veren vangit (1994), Virgin Suicides (1999), Anna palaa! (2000) ja Hämähäkki­mies-elo­kuva­tri­logia (2002–2007).
Varhainen elämä

Kirsten Dunst syntyi New Jerseyssä saksalaisen Klaus Dunstin ja ruotsalais­sukuisen Inez Rupprechtin esikoiseksi. Hänellä on nuorempi veli nimeltä Christian. Dunstin isä työskenteli Siemensillä ja hänen äitinsä oli Lufthansan lento­emäntä sekä taiteilija.
Kirsten kasvoi 11-vuotiaaksi asti Brick Townshipissä, New Jerseyssä, jossa hän kävi Ranney Schoolia. Vuonna 1993 hän muutti äitinsä ja veljensä kanssa Los Angelesiin. Perheen isä jäi New Jerseyyn, ja vanhemmat erosivat. Dunst opiskeli Notre Dame High Schoolissa ja valmistui vuonna 2000.
Ura > Alkuvaiheet

Dunst aloitti uransa lapsi­mallina ollessaan kolme­vuotias ja esiintyi useissa kymmenissä televisio­mainoksissa. Häntä edustivat malli­toimistot Ford ja Elite. Dunstin ensimmäinen televisio­rooli oli Saturday Night Live -ohjelmassa kuusi­vuotiaana. Ensimmäisen elo­kuva­roolinsa hän teki episodielokuvan New York Stories (1989) kolmannessa osassa, jonka ohjasi Woody Allen.
Ura > Läpimurtorooli ja menestys

Dunstin läpi­murto­rooli oli elo­kuvassa Veren vangit (1994), jossa hän näytteli ikuisesti lapsen kehoon jäänyttä vampyyriä. Dunst sai roolistaan Golden Globe -palkinto­ehdokkuuden. Tätä seurasivat roolit muun muassa elo­kuvissa Pikku naisia (1994), Jumanji (1995) ja Wag the Dog – häntä heiluttaa koiraa (1997). [lähde? ]
Vuosi­tuhannen vaihteessa Dunst näytteli useissa teini-ikäiselle yleisölle suunnatuissa elo­kuvissa, kuten Anna palaa! (2000) ja Crazy/Beautiful (2001). Hän siirtyi vähitellen myös kypsempiin rooleihin Sofia Coppolan draamassa Virgin Suicides (1999) ja Peter Bogdanovichin historiallisessa elo­kuvassa Murha vailla syyllistä (2000). Dunst nousi yhdeksi Hollywoodin tunnetuimmista näyttelijöistä esiinnyttyään taloudellisesti menestyksekkäässä Spider Man – Hämähäkki­mies -elo­kuvassa (2002) sekä sen jatko-osissa. Vuonna 2011 Dunst voitti Cannesin elo­kuva­juhlien parhaan nais­näyttelijän palkinnon pää­osastaan Lars von Trierin elo­kuvassa Melancholia. [lähde? ]
Yksityiselämä

Dunst on seurustellut näyttelijä Jake Gyllenhaalin, Razorlight-yhtyeen laulajan Johnny Borrellin ja näyttelijä Garrett Hedlundin kanssa. Dunst on kihloissa Fargo -vasta­näyttelijänsä Jesse Plemonsin kanssa, jota hän alkoi tapailla vuonna 2016. Heille syntyi poika vuonna 2018 ja toinen poika 2021.
Vuonna 2011 Dunst kertoi saaneensa Saksan kansalaisuuden.
Aiheesta muualla

Kuvia tai muita tiedostoja aiheesta Kirsten Dunst Wikimedia Commonsissa
Janne Ryynänen

| Janne Ryynänen |
| --- | --- |

Henkilötiedot
Syntynyt: 1. tammikuuta 1988 (ikä 36) Rovaniemi, Suomi
Mäkihyppääjä
Seura:  Ounasvaaran Hiihtoseura
Maailmancup
Kaudet:  2004-2014
Voitot:  0
Palkintokorokkeella:  3
 Tietolaatikko päivitetty 29.9.2017 
| Mitalit> Maa:   Suomi.Miesten yhdistetty.MM-kilpailut  | Mitalit> Maa:   Suomi.Miesten yhdistetty.MM-kilpailut  | Mitalit> Maa:   Suomi.Miesten yhdistetty.MM-kilpailut  | Maa:   Suomi> Miesten yhdistetty. |
| --- | --- | --- | --- |
|  Kultaa | Sapporo 2007 | joukkuekilpailu |  |
Janne Pekka Ryynänen (s. 1. tammikuuta 1988 Rovaniemi) on suomalainen uransa lopettanut yhdistetyn hiihtäjä, joka edusti Ounasvaaran Hiihtoseuraa.
Ryynänen oli mukana Suomen joukkueessa, joka voitti yhdistetyn maailmanmestaruuden vuonna 2007 Sapporossa. Liberecin MM-kilpailuissa 2009 hän oli yhteislähtökilpailussa yhdestoista, normaalimäen Gundersen-kilpailussa viidestoista ja suurmäen vastaavassa kilpailussa neljäs. Vancouverin olympialaisissa 2010 hän johti normaalimäen Gundersen-kilpailua mäkiosuuden jälkeen, mutta putosi lopulta 26:nneksi. Suurmäen Gundersen-kilpailussa hän oli kahdestoista.
Nuorten MM-kilpailuihin Ryynänen osallistui ensimmäisen kerran jo vuonna 2003, mutta ensimmäisen mitalinsa hän sai vasta viidensissä kisoissaan Zakopanessa vuonna 2008 sijoituttuaan henkilökohtaisessa kilpailussa pronssille .
Maailmancupissa Ryynänen pääsi ensimmäisen kerran urallaan palkintosijoille tullessaan kahdessa kilpailussa toiseksi Kuusamossa 2008. Kolmannen kakkossijansa hän saavutti marraskuussa 2011 niin ikään Kuusamossa. Suomen mestaruuden hän on voittanut vuosina 2009 ja 2011.
Janne Ryynänen kirjoitti ylioppilaaksi vuonna 2008.
Aiheesta muualla

Janne Ryynänen Kansainvälinen hiihtoliitto (FIS). (englanniksi)
Carlos Slim Helú

| Carlos Slim Helú |
| --- | --- |
 Carlos Slim lokakuussa 2007
Henkilötiedot
Syntynyt: 28. tammikuuta 1940 (ikä 84) México, Meksiko
Muut tiedot
Omaisuus:   50 miljardia USD (2016)
Yritys:  Teléfonos de México (Telmex), Telcel ja América Móvil
Aiheesta muualla
www.carlosslim.com
Carlos Slim Helú Aglamaz (s. 28. tammikuuta 1940 México) on meksikolainen liikemies, joka on keskittynyt erityisesti tietoliikennealaan. Vuonna 2019 hän oli maailman viidenneksi rikkain henkilö noin 64 miljardin dollarin omaisuudellaan.
Elämä ja ura

Slim syntyi  maroniittimaahanmuuttajien perheeseen, joka muutti Meksikoon Libanonista. Hänen isänsä Julián Slim Haddad (Yusef Salim Haddad, k. 1953) oli Libanonin maroniittikristitty, joka pakeni ottomaaneja perheensä kanssa teini-iässä Meksikoon 1902. Julián Slim Haddad keräsi omaisuutta kiinteistöillä Meksikon vallankumouksen aikana 1910–1920.
Slim valmistui Universidad Nacional Autónoma de Méxicosta diplomi-insinööriksi vuonna 1961. Slim kasvatti omaisuuttaan Meksikon hallituksen myydessä omaisuuttaan taloudellisessa taantumassa vuonna 1982. Omaisuutensa hän on luonut tietoliikennealalla. Meksikon lankapuhelimista yhdeksän kymmenestä käyttää hänen Telmex-yhtiönsä linjoja ja Telcel/América Móvil on ainoa maanlaajuinen matkapuhelinoperaattori.[lähde? ] Slim on ollut Meksikon pörssin varatoimitusjohtaja ja pörssivälittäjien toimitusjohtaja. Hän on ollut Altrian (ent. Philip Morris Companies Inc.; erosi 4/2006), Alcatelin ja SBC Communications (nyt AT&T; erosi 7/2004) hallitusten jäsen.
Vuonna 2005 Slim myi 13 prosentin osuutensa telekommunikaatioyritys MCI Inc.:stä (WorldCom + MCI Communications) Verizon Communicationsille sekä osuutensa Altriassa. Slim on hajauttanut omaisuutensa investointiyritys Grupo Carson kautta, jonka nimi on yhdistelmä hänen ja hänen edesmenneen vaimonsa etunimien etutavuista. Yritys omistaa verkkopankin, tavarataloja, Cigatam-tupakkayrityksen ja laajan ravintolaketjun. Slim omistaa Carson kautta tietokoneiden myyntiketjun CompUSA, jolla on 229 myymälää Yhdysvalloissa ja Puerto Ricossa.
Carlos Slim Helúlla on kuusi lasta ja hän on leski. Hänen vaimonsa etunimi oli Soumaya. Hänen poikansa, Carlos Slim Domit, Marco Antonio ja Patrick, johtavat hänen yrityksiään. Slim omistaa merkittävän kokoelman Rodinin patsaita Méxicon Soumaya-museossa.
Carlosin serkku Alfredo Harp Helu omistaa Forbesin mukaan 1,6 miljardia dollaria. Alfredo oli kidnappaajien vankina 106 päivää vuonna 1994. Helún perhe maksoi 30 miljoonaa dollaria hänen vapauttamisestaan. Forbesin mukaan Alfredo Harp Helu tukee paralympialaisia ja vähävaraisia alkuperäisiä meksikolaistaiteilijoita.
Omaisuus

Forbesin mukaan Slim oli maailman kolmanneksi rikkain ihminen vuonna 2006 30 miljardin dollarin omaisuudella. Hänen omaisuutensa arvo oli 23,8 miljardia dollaria 2005 ja 13,9 miljardia 2004. Heinäkuun alussa 2007 meksikolainen Sentido Común -talouslehti väitti Helún omaisuuden ylittäneen maailman rikkaimman miehen Bill Gatesin omaisuuden arvon. Lehti perusti noin 67,8 miljardin dollarin arvionsa Slimin omistamien yhtiöiden pörssikursseihin, jotka nousivat rajusti vuoden 2007 aikana.
Vuonna 2008 Forbes listasi Slimin maailman toiseksi rikkaimmaksi henkilöksi. Slim ohitti Bill Gatesin Forbesin vuoden 2010 listauksessa, jolloin hänestä tuli maailman rikkain ihminen. Vuoden 2013 Microsoftin pörssinousun myötä hän menetti tämän paikan jälleen Bill Gatesille.
Aiheesta muualla

Kuvia tai muita tiedostoja aiheesta Carlos Slim Helú Wikimedia Commonsissa
Coster, Helen: Mexican Billionaire Expands Telecom Holdings Forbes News 3.4.2006
Intel and Billionaire Slim Helu to Sell Cheap PCs Forbes News 31.3.2006
Myristisiini

| Myristiini |
| --- | --- |

Tunnisteet
IUPAC-nimi:  4-metoksi-6-prop-2-enyyli-1,3-bentsodioksoli
CAS-numero:  607-91-0
PubChem CID:  4276
SMILES:  COC1=CC(=CC2=C1OCO2)CC=C
Ominaisuudet
Molekyylikaava:  C11H12O3
Moolimassa:  192,206 g/mol
Sulamispiste:  –20 °C
Kiehumispiste:  276,5 °C
Liukoisuus veteen:  46,4 mg/l (25 °C)
Jauhettua muskottipähkinää
Myristisiini eli 4-metoksi-6-prop-2-enyyli-1,3-bentsodioksoli eli 5-metoksi-3,4-metyleenidioksid-1-allyylibentseeni on fenyylipropeeneihin kuuluva huumaava aine, joka voi olla suurina annoksina myrkyllistä. Muskottipähkinät sisältävät myristisiiniä. Myristisiini aiheuttaa ihmisissä antikolinergisiä efektejä kuten hulluruohon (tropaanialkaloidit).
Väärinkäyttö

Se ei liukene veteen, mutta liukenee etanoliin ja asetoniin.
Myrkytystapauksissa, joissa henkilö on nauttinut suuren määrän muskottipähkinää, on raportoitu hänen olevan "innostunut" ja sekavassa tilassa. Myrkytyksen oireita ovat myös päänsärky, tinnitus, väsymys, sekavuus, suun kuivuminen, punaiset silmät ja muistikatkokset. Myristisiinillä on myös hallusinogeenisia vaikutuksia, joita ovat esimerkiksi lievä euforian tunne, näkökentän sumentuminen ja paranoidiset ajatukset. Muskottipähkinän nauttimisesta voi kulua useita tunteja ennen vaikutusten alkamista. Edellä mainittujen vaikutusten ja sivuvaikutusten on kuvattu kestävän useita päiviä.
Kemia

Myristisiini on samanlainen kuin monet muut allyylibentseenin johdannaisyhdisteet, joita ovat muun muassa tilliapioli, apioli, pseudotilliapioli, safroli ja elemisiini. Monet näistä yhdisteistä toimivat synergistisesti hyönteismyrkkyjen kuten pyretriinien kanssa samoin kuin piperonyylibutoksidi.
Farmakologia

Myristisiinin pääasiallinen psykofarmakologinen toimintamekanismi lienee monamiinioksidaasientsyymin inhibitio.
Raa'an muskottipähkinän sisältämä öljy sisältää 5–15 % hallusinogeenisia kemikaaleja. Erään tutkimuksen mukaan 20 grammaa muskottipähkinää sisälsi 210 mg myristisiiniä, 70 mg elemisiiniä ja 39 mg safrolia.
Alexander Shulgin spekuloi, että myristisiinistä voidaan jalostaa MMDA:ta (5-metoksi-3,4-metyleenidioksiamfetamiini), joka on psykoaktiivinen kemikaali joka on sukua MDA:lle. Myristisiinistä voidaan syntetisoida MMDMA:ta brominaation ja aminaation myötä käyttäen vetybromidia ja metyyliamiinia.
Myristisiinistä voi valmistaa isomyristisiiniä isomerisaatioreaktion avulla lämmittämällä sitä kaliumhydroksidia sisältävässä etanoliliuoksessa. Isomyristisiinistä voi valmistaa MMDA:ta siten, että se nitrataan tetranitrometaanin avulla Knoevagels-kondensaatioreaktiossa ja pelkistetään MMDA:ksi esimerkiksi litiumalumiinihydridin avulla.
Eristäminen

Muskottipähkinän sisältämä myristisiini voidaan eristää jakotislaamalla muskottipähkinän kasviöljyä.
Aiheesta muualla

PubChem: Myristicin (englanniksi)
Human Metabolome Database (HMDB): Myristicin (englanniksi)
Toxin and Toxin Target Database (T3DB): Myristicin (englanniksi)
Kyoto Encyclopedia of Genes and Genomes (KEGG): Myristicin (englanniksi)
Pherobase: Floral Compound - myristicin (englanniksi)
Dr. Duke's Phytochemical and Ethnobotanical Databases: Myristicin (englanniksi)
Bristol University School of Chemistry, Molecule of the Month: Myristicin (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Myristicin
Käännös suomeksi
Gerard Butler

| Gerard Butler |
| --- | --- |
 Gerard Butler vuonna 2016.
Henkilötiedot
Syntynyt: 13. marraskuuta 1969 (ikä 54) Glasgow, Skotlanti, Iso-Britannia
Näyttelijä
Aktiivisena:  1997–
Aiheesta muualla
gerardbutler.net
IMDb 
Elonet
Gerard James ”Gerry” Butler (s. 13. marraskuuta 1969 Glasgow, Skotlanti) on skotlantilainen näyttelijä ja elokuvatuottaja, joka on esiintynyt elokuvissa, tv-sarjoissa ja teatterissa.
Varhainen elämä

Gerard Butler syntyi Glasgow'ssa vuonna 1969 roomalaiskatoliseen perheeseen. Hänen isänsä Edward oli vedonvälittäjä. Gerardin ollessa kuuden kuukauden ikäinen perhe muutti Kanadaan, mutta hänen vanhempansa erosivat puolitoista vuotta myöhemmin, ja äiti Margaret palasi Gerardin ja tämän kahden vanhemman sisaruksen, Brianin ja Lynnin kanssa takaisin Skotlantiin. He asettuivat asumaan Paisleyn kaupunkiin lähelle Glasgow'ta. Gerard tapasi isänsä uudestaan vasta 16-vuotiaana. Hän piti tiiviisti yhteyttä isäänsä, kunnes tämä kuoli syöpään Gerardin ollessa 22-vuotias.
Gerard haaveili lapsena näyttelijän urasta, mutta päätyi erinomaisen koulumenestyksen siivittämänä opiskelemaan lakia Glasgow'n yliopistoon. Saatuaan tutkinnon valmiiksi hän aloitti työn lakimiesharjoittelijana edinburghilaisessa lakifirmassa. Hän ei kuitenkaan viihtynyt työssään. Hän käytti runsaasti alkoholia vapaa-ajallaan, laiminlöi töitään ja sai lopulta potkut harjoittelupaikastaan vain viikkoa ennen lakimiehen ammatillisen pätevyyden saavuttamista.
Näyttelijän ura

Butler muutti Lontooseen 90-luvun puolivälissä, sen jälkeen kun hänet oli erotettu lakifirmasta. Aluksi hän elätti itsensä erilaisilla tilapäistöillä, kuten puhelinmarkkinoinnilla, mutta sai sitten avustajan pestin tuntemaltaan roolittajalta, joka työskenteli Steven Berkoffin Coriolanus-teatterinäytelmän parissa. Butler tapasi Berkoffiin eräänä päivänä kahvilassa ja pyysi päästä koe-esiintymiseen. Berkoff suostui ja Gerard sai roolin Coriolanus-näytelmästä.
Tämän jälkeen Gerard esiintyi jonkin aikaa eri näytelmissä, kuten Trainspottingin teatteriversiossa, jossa hän esitti Mark Rentonia. Hänen valkokangasdebyyttinsä tapahtui vuonna 1997 ensi-iltansa saaneessa elokuvassa Hänen majesteettinsa, rouva Brown. Samana vuonna hän sai julkisuutta myös pelastamalla 14-vuotiaan pojan, joka oli hukkumaisillaan jokeen.
Gerard Butlerin ura Hollywoodissa alkoi, kun hän esiintyi vuonna 2000 pääroolissa yhdysvaltalaisessa tv-minisarjassa Hunni Attila. Tämän jälkeen hän alkoi saada rooleja suuren budjetin elokuvista, kuten Tulen valtakunta, Lara Croft Tomb Raider: Elämän lähde ja Aikamatka. Vuonna 2004 hän esiintyi kummituksena Joel Schumacherin ohjaamassa musikaalielokuvassa Oopperan kummitus. Schumacherin tekemää roolivalintaa pidettiin yllätyksenä, koska Gerard Butler ei ollut vielä kovin tunnettu näyttelijä eikä hänellä ollut koulutusta laulamiseen. Hänen suorituksensa elokuvassa sai lopulta ristiriitaisen vastaanoton.
Butlerin varsinaisena läpimurtona voidaan pitää vuonna 2007 ensi-iltansa saanutta elokuvaa 300, joka kertoo 300 spartalaisen sotilaan urhoollisuudesta Thermopylain taistelussa antiikin Kreikassa. Butler esitti siinä Spartan kuningas Leonidasta.
Aiheesta muualla

Wikimedia Commonsissa on kuvia tai muita tiedostoja aiheesta .
Gerard Butler Net -fanisivusto (englanniksi)
Gerard Butler Internet Movie Databasessa. (englanniksi)
Victoria Beckham

| Victoria Beckham |
| --- | --- |

Henkilötiedot
Syntynyt: 17. huhtikuuta 1974 (ikä 50)
Ammatti:  muotisuunnittelija,  laulaja
Muusikko
Taiteilijanimi:  Victoria Beckham, Posh, Posh Spice (Spice Girlsissä)
Aktiivisena:  1996–
Tyylilajit:  Pop
Levy-yhtiöt:  Virgin
Aiheesta muualla
www.victoriabeckham.com
  [ Muokkaa Wikidatassa ] [ ohje ]  
Victoria Caroline Beckham (o.s. Adams, s. 17. huhtikuuta 1974) on brittiläinen muotisuunnittelija ja entinen laulaja. Hänet tunnetaan parhaiten Spice Girlsin jäsenenä sekä avioliitostaan David Beckhamin kanssa. Spice Girlsissä Victoria Beckham käytti taiteilijanimeä ”Posh Spice”.
Victoria ja David Beckham avioituivat 4. heinäkuuta 1999. Parilla on kolme poikaa; Brooklyn (s. maaliskuussa 1999), Romeo (s. syyskuussa 2002) ja Cruz (s. helmikuussa 2005) sekä tytär Harper (s. 10. heinäkuuta 2011). Beckhamit asuivat muutamia vuosia Los Angelesissa, Yhdysvalloissa kunnes palasivat Lontooseen vuonna 2013. [lähde? ]